**7. klassi inglise keele ainekava**

**Tunde on 3 korda nädalas.**

**Õppesisu 7. klassis**

* **Mina** **ja** **teised** – tegevuste kirjeldamine; oma arvamuse väljendamine; oma käitumise analüüs; enda tugevad ja nõrgad küljed; suhtumine ennetesse ja ebausku;
* **Riigid** **ja** **nende** **kultuur** – Iiri kirjanikud; Briti kirjanikud; ajaloolised sündmused; Ameerika kirjanikud; jõulude tähistamine Eestis ja mujal; Ühendkuningriik; kultuuriline mitmekesisus; riikide vaatamisväärsused; toitumisharjumused erinevates kultuurides;
* **Igapäevaelu**, **õppimine** **ja** **töö** – erinevad toimetused erinevatel aastaaegadel; viisakus ja reeglite olulisus; ametid ja kutsevalikud; suhtlemine teeninduses; riietusesemed; kodused toimetused ja aiatööd; toiduained ja kokandus; tehnoloogia- ja õppimisvõimalused tulevikus;
* **Kodu** **ja** **lähiümbrus** – keskkonnahoidlik ja –säästlik käitumine; reisi planeerimine;
* **Kodukoht** **Eesti** – erinevate kultuuriobjektide kirjeldamine; Eesti ilma kirjeldamine; Eesti võrdlus teiste riikidega; ajaloolised ja kultuuriväärtuslikud kohad;
* **Vaba** **aeg** – vabaaja veetmine vormis; meelelahutuslik lugemine; kultuuriline mitmekesisus; kirjandus ja kultuur; erinevad meediavahendid; reisimine; reisimine ja vaba aja veetmine sõpradega;

**Pädevused**

* **Kultuuri- ja väärtuspädevus –** Lugemise olulisus inimese ja ühiskonna arengus. Erinevad kombestikud erinevates riikides. Lugupidamine teiste riikide kultuurist ja kunstiväärtustest.
* **Sotsiaalne pädevus –** Käitumisreeglite ja heade kommete olulisus. Kultuuride väärtustamine. Ajaloolised sündmused ja nende mõju ühiskonnale. Tööde ja kohustuste olulisus igapäevases elus. Erinevate religioonide tunnustamine ja väärtustamine. Intervjuu läbiviimine. Töö väärtustamine.
* **Enesemääratluspädevus** – Tegevuste kirjeldamine vaheajal. Oma arvamuse väljendamine. Tugevad ja nõrgad küljed elukutse valikul. Valikud tulevikuks.
* **Ettevõtlikkuspädevus** – Reisi planeerimine.
* **Suhtluspädevus –** Vestlus erinevatest aastaaegadest. Väljendid arvamuse väljendamiseks ja küsimiseks. Esitluste tegemine. Info küsimine ja küsimustele vastamine. Rääkimine erinevatest töödest ja kohustustest. Omavahel suhtlemine. Rühmatööd. Vahetusõpilastega suhtlemine. Rahvuspühadest rääkimine. Viisakusväljendid. Rääkimine tulevikust ja plaanidest.
* **Õpipädevus –** Uute oskuste omandamine ja kordamine. Interneti kasutamine info leidmiseks. Sõnaraamatu kasutamine. Enesereflektsioon.

**Lõiming teiste õppeainetega:**

* **Emakeel –** tõlkimine.
* **Matemaatika –** aastaarvud ja ajaühikud, matemaatilised mõisted, peast arvutamine, arvsõnad.
* **Loodusained –** geograafilised nimetused, kaardi tundmine ja kasutamine, keskkonnasäästlik mõtteviis, loomade elutsüklid, ilmastik, veeringed,
* **Muusika –** erinevad rütmisalmid, laulud ja luuletused.
* **Inimeseõpetus –** perekondlikud suhted, käitumine erinevates situatsioonides, inimeste väärtustamine.
* **Ühiskonnaõpetus –** erinevad kultuurid ja nende mõistmine.
* **Kehaline kasvatus –** sportlikud tegevused erinevatel aastaaegadel, keha ja tervis.
* **Kunst ja käsitöö –** meisterdamine, retspeti lugemine ja kasutamine.
* **Arvutiõpetus –** Interneti kasutamine esitluse tegemiseks. Interneti kasutamine rühmatööks infoleidmisel.

**Õpitulemused 7. klassis**

*7. klass lõpetaja:*

* kirjeldab suuliselt ja kirjalikult ennast, pereliikmeid, kodu ja koduümbrust, igapäevatoimetusi jne, kasutades õpitud sõnavara.
* mõistab selgelt hääldatud kõnet, mis seostub õpiteemadega;
* mõistab pikemaid ja selgelt sõnastatud juhiseid;
* vestlemisel kaaslasega on võimeline vahetama asjakohaseid lauseid;
* suudab leida infot vajalikest internetiallikatest, menüüdest, brošüüridest jne.;
* oskab edastada ettevalmistatud esitlusi õpitud teemadel;
* saab õpitavat keelt emakeelena kõnelevate inimestega igapäevases suhtlemises enamasti hakkama;
* töötab iseseisvalt, paaris ja rühmas;
* kasutab võõrkeelseid teatmeallikaid, nt sõnaraamatut.

**Õppetegevus 7. klassis:**

7. klassis harjutatakse kõiki osaoskusi võrdsel. Julgustatakse erinevate tekstide lugemist ning varasema sõnavara äratundmist. Julgustatakse ka teksti kohta küsimustele vastamist ja selle kohta küsimuste küsimist. Suulist oskust arendatakse paaristöödes ja rühmatöödes. Õpilasi julgustatakse iseseisvalt kasutama õpitavat keelt nii tunnis kui ka väljaspool tundi. Tähelepanu pööratakse teiste kultuuride õppimise ning nende äratundmise peale. Õpilasi harjutatakse kasutama sõnaraamatuid. Õpilasi julgustatakse tundma ära erinevaid dialekte ja aktsente.

**Hindamine 7. klassis:**

7. klassis hinnatakse õpilasi nii kirjalikult kui ka suuliselt. Tehakse sõnadetöid, kontrolltöid ning vahetöid. Hinnatakse ka tunnitööd. Hinnatakse ka lugemist ja sõnavara kasutust tunni ajal. Suulist hinnangut annab õpetaja igas tunnis.